The Real World: Stockholm

The Real World: Stockholm er en svensk dokusåpe for ungdom som gikk på TV 1000 i 1995. Serien handlet om syv ungdommer som bodde sammen i et kollektiv i Stockholm i tre måneder sommeren 1995. Ungdommene (fem svenske, en dansk og en norsk) var mellom 18 og 23 år gamle og hadde aldri møtt hverandre tidligere. De ble plukket ut blant 4000 søkere. Ved hjelp syv overvåkningskameraer, 12 skjulte mikrofoner og avlyttet telefon ble de utvalgte overvåket i tre måneder. Dette var en skandinavisk versjon av amerikanske The Real World.

Serien ble beskrevet som en TV-serie fylt av vennskap, konflikter, diskusjoner og glede. Materialet ble bearbeidet og strukturert etter innspillingen. TV1000 produserte opprinnelig 13 episoder, men på grunn av programmets seersuksess ble det produsert og sendt ytterligere fire episoder fra det materialet som allerede eksisterte.

Den fikk en oppfølger: The Real World: Visby, som gikk på TV1000 i 1996, men den ble tatt av lufta grunnet lave seertall.

Deltakere
Elisabeth Norheim (23 år), Norge
Camilla (21 år), Sverige
Christian (21), Danmark
Kent-Jonas (23), Sverige
Magnus (20), Sverige
Nina (22), Sverige
Sina (18), Sverige

Referanser

Svenske ungdomsprogrammer på TV
Dokusåper
Svenske TV-serier fra 1990-årene